Document ID: /roh_data/filtered/fineweb-2-filterrobots_roh.jsonl.gz/59972

Tar la radunanza da delegads a Brugg n'ha dà nagina cumbat tar l'elecziun dal president. Il cusseglier naziunal Alfred Heer da Turitg n'è betg stà a disposiziun. La partida chantunala turitgaisa ha sustegnì il sulet candidat Marco Chiesa.
Alfred Heer aveva laschà avert fin il davos, sch'el vegnia a star a disposiziun per l'elecziun a la radunanza da delegads. Oriundamain aveva la PPS turitgaisa al nominà.
Parolas che la PPS ha decidì a Brugg
- Per l'atgna «Iniziativa da limitaziun» datti ina recumandaziun unanima da dir Gea.
- La parola Gea vala per la votaziun davart aviuns da cumbat: 361 delegads han sustegnì la cumpra, in è stà cunter e dus s'han abstenì da lur vusch.
- Per il congedi da paternitad han ils delegads decidì la parola Na, cun 318 cunter 32 vuschs e 3 abstenziuns.
- Il venderdi ha la suprastanza da la PPS decidì unanimamain la parola Gea per las deducziuns per la tgira d'uffants.
- Gia pli baud aveva la radunanza da delegads prendì la parola Gea tar la revisiun da la lescha da chatscha.